31/12/2013 | Administración LocalMunicipal
Dodro
Aprobación definitiva da Ordenanza fiscal reguladora da taxa por concesión de licenzas de taxis e demais vehículos de aluguer

O Pleno municipal acordou a derrogación da ordenanza fiscal núm.2 reguladora da taxa por outorgamento de licenzas e autorizacións administrativas de auto-taxis e demais vehículos de aluguer existentes e aprobar inicialmente unha nova ordenanza fiscal reguladora da taxa por concesión de licenzas de taxis e demais vehículos de aluguer, na sesión extraordinaria que tivo lugar o día 10 de outubro de 2013. Logo de transcorrer o prazo de exposición pública do acordo de aprobación inicial da nova ordenanza (BOP núm.204, do 25 de outubro de 2013), ao non se presentar ningunha alegación, considérase aprobada definitivamente, ao abeiro do establecido no artigo 49. c) da Lei reguladora das bases de réxime local. Consonte co previsto no artigo 70.2 da Lei 7/1985, do 2 de abril e 17.4 do Real decreto lexislativo 2/2004, do 5 de marzo, e para os efectos da súa entrada en vigor, publícase o seu texto íntegro: En virtude do disposto no artigo 2 en relación cos artigos 20 e seguintes, e de conformidade co preceptuado nos artigos 15 a 19, todos eles do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, este Concello acorda establecer a taxa por concesión de licenzas de taxi e demais vehículos de aluguer. Constitúe o feito impoñible da taxa, a prestación dos servizos e a realización das actividades que, en relación coas licenzas de taxi e demais vehículos de aluguer se sinalan a continuación: a) Concesión e expedición de licenzas b) Autorización para transmisión de licenzas, tanto inter vivos como mortis causa. Están obrigados ao pago da taxa en concepto de suxeitos pasivos contribuíntes as persoas físicas e xurídicas e as entidades, a que se refire o artigo 35 da Lei xeral tributaria seguintes: – A persoa ou entidade a cuxo favor se outorga a concesión e expedición da licenza, o en cuxo favor se autorice a transmisión de dita licenza. – O titular da licenza cuxo vehículo sexa substituído u obxecto de revisión.1. Responderán solidariamente das obrigacións tributarias do suxeito pasivo as persoas físicas e xurídicas a que se refire o artigo 42 da Lei xeral tributaria.2. Serán responsables subsidiarios os administradores das sociedades e os síndicos, interventores ou liquidadores de quebra, concursos, sociedades e entidades en xeral, nos supostos e co alcance que sinale o artigo 43 da Lei xeral tributaria. A cota tributaria determinarase por unha cantidade fixa sinalada segundo a natureza do servizo ou actividade, de acordo coa seguinte tarifa: a) Licenzas de taxis: 300 euros b) 1. Licenza de cambio de titularidade, por herdanza directa (mortis causa): 150 euros 2. Licenza de cambio titularidade de taxis intervivos: 1.500 euros Non se concederá exención ou bonificación algunha no pago da taxa. O dereito de percepción da taxa e nace a obriga de contribuír, nos casos sinalados nas letras a) e b) do artigo 2º, na data en que este Concello conceda e expida a correspondente licenza ou autorice a súa transmisión.1. En todo o relativo a infraccións tributarias e a súa cualificación, así como as sancións que as mesmas correspondan en cada caso, aplicaranse as normas contidas na Lei xeral tributaria.2. A imposición de sancións non suspenderá, en ningún caso, a liquidación e cobro das cotas con dereito a percepción. A presente Ordenanza fiscal entrará en vigor o mesmo día da súa publicación íntegra no Boletín Oficial da Provincia, e comezará a aplicarse a partir de 1 de xaneiro de 2014, e continuará vixente en tanto non se acorde a súa modificación ou derrogación expresa. Contra esta aprobación definitiva, pódese interpoñer o recurso contencioso-administrativo, segundo o disposto na lexislación vixente. Dodro, 13 de decembro de 2013 O alcalde Valentín Alfonsín Somoza